CELEX: 52010PC0798
Language: el
Date: 2010-12-13
Title: Τροποποιημένη πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την προσαρμογή, από 1ης Ιουλίου 2010, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού της Ευρωπαϊκής Ένωσης

|

52010PC0798

/* COM/2010/0798 τελικό - NLE 2010/0330 */  Τροποποιημένη πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την προσαρμογή, από 1ης Ιουλίου 2010, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού της Ευρωπαϊκής Ένωσης  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 13.12.2010COM(2010) 798 τελικό2010/0330 (NLE)Τροποποιημένη πρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την προσαρμογή, από 1ης Ιουλίου 2010, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού της Ευρωπαϊκής ΈνωσηςSEC(2010) 1607 τελικόΑΙΤΙΟΛΟΓΙΚΗ ΕΚΘΕΣΗ1. ΠΛΑΙΣΙΟ ΤΗΣ ΠΡΟΤΑΣΗΣΑιτιολόγηση και στόχοι της πρότασης Με βάση την πρόταση της Επιτροπής, το Συμβούλιο πρέπει κάθε χρόνο να εκδίδει απόφαση για την αναπροσαρμογή του ποσοστού της εισφοράς στο συνταξιοδοτικό καθεστώς από την 1η Ιουλίου. |Γενικό πλαίσιο Σύμφωνα με το άρθρο 83α παράγραφος 4 του κανονισμού υπηρεσιακής κατάστασης, η Επιτροπή πρέπει να υποβάλλει κάθε χρόνο στο Συμβούλιο επικαιροποιημένη έκδοση της πενταετούς αναλογιστικής αποτίμησης, σύμφωνα με το παράρτημα XII του κανονισμού υπηρεσιακής κατάστασης. Σύμφωνα με το άρθρο 13 του παραρτήματος XII του κανονισμού υπηρεσιακής κατάστασης, η Eurostat υπέβαλε την έκθεση σχετικά με την εν λόγω αποτίμηση, με την οποία προσδιορίζεται το ποσοστό της απαιτούμενης εισφοράς για τη διατήρηση της αναλογιστικής ισορροπίας του συνταξιοδοτικού καθεστώτος. Για να συμμορφωθεί με την απόφαση του Δικαστηρίου της Ευρωπαϊκής Ένωσης της 24ης Νοεμβρίου 2010 (υπόθεση C-40/10), το Συμβούλιο ενέκρινε την πρόταση της Επιτροπής για την αναπροσαρμογή για το 2009 των αποδοχών και των συντάξεων (COM (2009) 629). Δεδομένου ότι η αξία της ετήσιας αναπροσαρμογής για το 2009 των αποδοχών και των συντάξεων λαμβάνεται υπόψη κατά τον υπολογισμό από τη Eurostat του ποσοστού της εισφοράς στο συνταξιοδοτικό καθεστώς, πρέπει να αναθεωρηθεί το ποσοστό της εισφοράς που είχε υπολογιστεί προηγούμενα. Η Eurostat κατήρτισε προσθήκη στην έκθεση της Eurostat της 1ης Σεπτεμβρίου 2010 για τα αποτελέσματα της ενημέρωσης για το 2010 της αναλογιστικής αποτίμησης του 2008. |Ισχύουσες διατάξεις στον τομέα που καλύπτει η πρόταση Κάθε χρόνο πρέπει να υποβάλλεται πρόταση για την αναπροσαρμογή του ποσοστού της εισφοράς στο συνταξιοδοτικό καθεστώς. |Συνέπεια με άλλες πολιτικές και στόχους της Ένωσης Άνευ αντικειμένου. |2. ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΑΞΙΟΛΟΓΗΣΗ ΤΟΥ ΑΝΤΙΚΤΥΠΟΥΔιαβουλεύσεις με τα ενδιαφερόμενα μέρη |Χρησιμοποιηθείσες μέθοδοι διαβούλευσης, κύριοι τομείς και γενικά χαρακτηριστικά των συνομιλητών Τα στοιχεία της πρότασης συζητήθηκαν με τους εκπροσώπους του προσωπικού σύμφωνα με τις ισχύουσες διαδικασίες. |Συνοπτική παρουσίαση των απαντήσεων και του τρόπου με τον οποίο ελήφθησαν υπόψη Στην πρόταση ελήφθησαν υπόψη οι γνώμες τις οποίες εξέφρασαν τα μέρη που συμμετείχαν στις διαβουλεύσεις. |Συγκέντρωση και χρησιμοποίηση εμπειρογνωμοσύνης |Ο υπολογισμός του ποσοστού εισφοράς στο συνταξιοδοτικό καθεστώς επικυρώθηκε από εμπειρογνώμονα αναλογιστή (εξωτερικό σύμβουλο). |Αξιολόγηση του αντικτύπου Σκοπός της πρότασης είναι η προσαρμογή του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού της Ευρωπαϊκής Ένωσης, έτσι ώστε να διατηρηθεί η αναλογιστική ισορροπία του εν λόγω καθεστώτος. Η ισχύουσα νομοθεσία δεν επιτρέπει καμιά άλλη εναλλακτική λύση. |3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣΣύνοψη της προτεινόμενης δράσης Σύμφωνα με το παράρτημα XII του κανονισμού υπηρεσιακής κατάστασης, η Eurostat υπέβαλε έκθεση συνοδευόμενη από προσθήκη σχετικά με την αναλογιστική αποτίμηση του συνταξιοδοτικού καθεστώτος. Από την αποτίμηση αυτή προκύπτει ότι το ποσοστό της αναγκαίας εισφοράς για τη διατήρηση της αναλογιστικής ισορροπίας του συνταξιοδοτικού καθεστώτος ανέρχεται στο 11,6% του βασικού μισθού. Σύμφωνα με το άρθρο 83α παράγραφος 4, εφόσον αποδεικνύεται η ύπαρξη απόκλισης τουλάχιστον 0,25% μεταξύ του ποσοστού της τρέχουσας εισφοράς (11,3%) και του ποσοστού της εισφοράς που είναι αναγκαία για τη διατήρηση της αναλογιστικής ισορροπίας (11,6%), το Συμβούλιο οφείλει να εξετάζει κατά πόσον είναι σκόπιμη η αναπροσαρμογή του ποσοστού, σύμφωνα με τις οριζόμενες στο παράρτημα XII ρυθμίσεις. Σύμφωνα με το άρθρο 2 παράγραφος 1 του παραρτήματος XII, η αναπροσαρμογή δεν μπορεί να έχει ως αποτέλεσμα εισφορά μεγαλύτερη ή μικρότερη από 1 % σε σχέση με την εισφορά που ίσχυε το προηγούμενο έτος. Κατά συνέπεια, η Επιτροπή προτείνει να αναπροσαρμοστεί το ποσοστό της εισφοράς στο 11,6%, με ισχύ από 1ης Ιουλίου 2010. |Νομική βάση Ο κανονισμός υπηρεσιακής κατάστασης των υπαλλήλων της Ευρωπαϊκής Ένωσης και ιδίως το άρθρο 83α και το παράρτημά του XII. |Αρχή της επικουρικότητας Η πρόταση αφορά τομέα που εμπίπτει στην αποκλειστική αρμοδιότητα της Ένωσης. Κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |Το άρθρο 83α του κανονισμού υπηρεσιακής κατάστασης προβλέπει την έκδοση κανονισμού από το Συμβούλιο. |Η πρόταση δεν έχει καμιά δημοσιονομική επίπτωση στις δαπάνες. Η επίπτωση στα έσοδα προκύπτει άμεσα από την εφαρμογή της μεθόδου αναπροσαρμογής που προβλέπεται από τον κανονισμό υπηρεσιακής κατάστασης. |Επιλογή νομικής πράξης |Προτεινόμενος τύπος νομοθετικής πράξης: κανονισμός. |Η χρήση άλλων πράξεων δεν θα ήταν σκόπιμη για τους εξής λόγους: - Το άρθρο 83α του κανονισμού υπηρεσιακής κατάστασης προβλέπει την έκδοση κανονισμού από το Συμβούλιο. |4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΗ επίπτωση της αναπροσαρμογής του ποσοστού της εισφοράς στο συνταξιοδοτικό καθεστώς στα έσοδα εμφαίνεται λεπτομερώς στο συνημμένο δημοσιονομικό δελτίο. |2010/0330 (NLE)Τροποποιημένη πρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την προσαρμογή, από 1ης Ιουλίου 2010, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού της Ευρωπαϊκής ΈνωσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης,τον κανονισμό υπηρεσιακής κατάστασης των υπαλλήλων της Ευρωπαϊκής Ένωσης και το καθεστώς που εφαρμόζεται στο λοιπό προσωπικό της Ευρωπαϊκής Ένωσης, όπως καθορίζονται από τον κανονισμό (ΕΟΚ, Ευρατόμ, ΕΚΑΧ) αριθ. 259/68, και ιδίως το άρθρο 83α και το παράρτημα XII του εν λόγω κανονισμού υπηρεσιακής κατάστασης·την πρόταση της Ευρωπαϊκής Επιτροπής,Εκτιμώντας τα ακόλουθα:1.  Σύμφωνα με το άρθρο 13 του παραρτήματος XII του κανονισμού υπηρεσιακής κατάστασης, η Eurostat υπέβαλε έκθεση και προσθήκη στην έκθεση αυτή σχετικά με την αναλογιστική αποτίμηση του συνταξιοδοτικού καθεστώτος για το 2010, επικαιροποιώντας τις παραμέτρους που αναφέρονται στο εν λόγω παράρτημα. Από την αποτίμηση αυτή προκύπτει ότι το ποσοστό της αναγκαίας εισφοράς για τη διατήρηση της αναλογιστικής ισορροπίας του συνταξιοδοτικού καθεστώτος ανέρχεται στο 11,6% του βασικού μισθού.2.  Κατά συνέπεια, για την επίτευξη της αναλογιστικής ισορροπίας του συνταξιοδοτικού καθεστώτος των μονίμων υπαλλήλων και του λοιπού προσωπικού της Ευρωπαϊκής Ένωσης, θα πρέπει να αναπροσαρμοστεί το ποσοστό της εισφοράς στο 11,6% του βασικού μισθού.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Από 1ης Ιουλίου 2010, το ποσοστό της εισφοράς που προβλέπεται στο άρθρο 83 παράγραφος 2 του κανονισμού υπηρεσιακής κατάστασης καθορίζεται στο 11,6%.Άρθρο 2Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ1. ΤΙΤΛΟΣ ΤΗΣ ΠΡΟΤΑΣΗΣ:Τροποποιημένη πρόταση κανονισμού του Συμβουλίου για την αναπροσαρμογή, από 1ης Ιουλίου 2010, του ποσοστού εισφοράς στο συνταξιοδοτικό καθεστώς των μονίμων υπαλλήλων και του λοιπού προσωπικού της Ευρωπαϊκής Ένωσης.2. ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ:Κεφάλαιο και άρθρο:400 Φόρος επί των αμοιβών των μονίμων υπαλλήλων και του λοιπού προσωπικούΠοσό που έχει προϋπολογισθεί για το εν λόγω έτος (προϋπολογισμός 2010):602,4 εκατ. ευρώ410 Συνεισφορές του προσωπικού για τη χρηματοδότηση του συνταξιοδοτικού καθεστώτοςΠοσό που έχει προϋπολογισθεί για το εν λόγω έτος (προϋπολογισμός 2010):430,5 εκατ. ευρώ3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Πρόταση χωρίς δημοσιονομικές επιπτώσεις( Πρόταση χωρίς δημοσιονομικές επιπτώσεις στις δαπάνες, αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:(εκατ. ευρώ, με ένα δεκαδικό ψηφίο)Γραμμή προϋπολογισμού | Έσοδα | Περίοδος 6 μηνών από την 01/07/2010 | 2011 |Άρθρο 400 | Επιπτώσεις στους ιδίους πόρους | -1,2 | -2,4 |Άρθρο 410 | Επιπτώσεις στους ιδίους πόρους | 5,7 | 11,4 |Κατάσταση μετά τη δράση |2011 | 2012 | 2013 | 2014 | 2015 |Άρθρο 400 | -2,4 | -2,4 | -2,4 | -2,4 | -2,4 |Άρθρο 410 | 11,4 | 11,4 | 11,4 | 11,4 | 11,4 |4. ΑΛΛΕΣ ΠΑΡΑΤΗΡΗΣΕΙΣΜέθοδος υπολογισμού:Συνταξιοδοτική εισφορά = νέα εισφορά – εκτέλεση κατά το τρέχον έτος.Νέα εισφορά = εκτέλεση x νέο ποσοστό / ισχύον ποσοστόΕπίπτωση από τη μείωση του φόρου = 21% της αύξησης της εισφοράς στο συνταξιοδοτικό καθεστώς.